Nos frater Petrus de Faisto, humilis prior monasterii S. Martini Eduensis, totus que ejusdem loci conventus, notum facimus quia cum reverendus in Christo pater ac Dominus, dominus Gauffredus de Calvo-Monte, divina permissione abbas dicti nostri monasterii, nobis et successoribus nostris in perpetuum dederit et concesserit pro remedio anime ipsius et pro anniversario perpetualiter annuatim a nobis et successoribus nostris faciendo et celebrando, modo et forma inferius contentis, sex sextaria siliginis ad mensuram de Lucenayo, sita et debita super molendinum Perini, prepositi de Saumano, super Rippariam de Taronam, prout in litteris sub sigillo domini ducis Burgundie super quod ......... clarius continetur. Nos volentes vitium ingratitudinis in hac parte evitare, pro nobis et successoribus nostris promittimus, bona fide et in voto religionis nostre, dictum anniversarium pro dicto domino abbate bis in anno, ut moris est pro ceteris abbatibus, in monasterio nostro celebrare, scilicet, ab inde in antea, in vigilia festi S. Petri ad Cathedram unum de dictis duobus anniversariis celebrare; et ultra de septem consociis nostris septem missas ad ipsius anime remedium facere celebrari et celebrare, necnon et contribui facere consociis nostris qui .......... tractum cantabunt in dicto anniversario celebrando duos solidos et sex denarios monete cursualis, et alium anniversarium ad aliud subsequens festum S. Petri ad Vincula, in vigilia dicti festi, modo et forma predictis promittimus celebrare, et prout de nostris consociis ad dictum remedium anime ipsius domini abbatis octo missas celebrari ....... et facere celebrari. Nec non et duos solidos cum sex denariis monete currentis quatuor consociis .... decantantur ..... et tractum in dicto anniversario ultimo dicto conferre. Et insuper suppriori nostro dicti loci aut uni alii de consociis ad electionem prioris pro tempore existentis, nisi forte dicto suppriori qui nunc est aut illis qui pro tempore fuerint suppriores, placeret ministrare et contribuere ad quodlibet dictorum anniversariorum viginti solidorum monete currentis pro tempore; qui supprior quicumque sit aut alius, ut dictum est, ad hoc electus, tenebuntur singulis annis et in perpetuum ad altare fundatum et creatum ab ipso domino abbate in dicto nostro monasterio, in singula ebdomada, scilicet in die lune, unam missam ad honorem Dei et omnium sanctorum et ad remedium anime dicti Domini abbatis, et quotienscumque decreto tres missas contigerit in conventu celebrare, primam dictarum trium missarum aut secundam volumus ad dictum altare celebrare et facere celebrari; promittentes bona fide de mandato et auctoritate dicti Domini abbatis pro nobis et successoribus nostris .......... ad hoc obligamus omnia et singula predicta modo et forma supradictis facere, complere, et inviolabiliter observare. In quorum testimonium sigilla nostra, de quibus in talibus utimur, litteris presentibus duximus apponenda. Datum die Mercurii post festum Beati Andree apostoli. Anno Domini millesimo trecentesimo quadragesimo secundo.